ยกระดับ กัญชา กัญชง กระท่อม  สร้างนวัตกรรมดูแลสุขภาพและสร้างมูลค่าเพิ่มให้กับประเทศชาติ
นายแพทย์ยงยศ ธรรมวุฒิ อธิบดีกรมการแพทย์แผนไทยและการแพทย์ทางเลือก กระทรวงสาธารณสุข กล่าวว่า กระทรวงสาธารณสุข มีนโยบายมุ่งเน้นข้อ 3 เน้นเรื่องการสนับสนุน ส่งเสริม สมุนไพรไทย กัญชา กัญชง ให้เป็นพืชเศรษฐกิจที่มีคุณค่าทางการแพทย์ พัฒนากัญชา กัญชงที่มีคุณภาพสู่มาตรฐานสากล กรมการแพทย์แผนไทยฯ พร้อมขับเคลื่อนนโยบายสำคัญนี้ โดยปีงบประมาณ 2565 จะดำเนินการตามภารกิจ ประกอบด้วย สมุนไพรร่วมสู้ภัย COVID-19 นโยบายการจัดการกัญชา กัญชง และกระท่อมทางการแพทย์แผนไทยเพื่อสร้างนวัตกรรมดูแลสุขภาพและสร้างมูลค่าเพิ่มให้กับประเทศชาติ และ ยกระดับการท่องเที่ยวเชิงสุขภาพและผลิตภัณฑ์สมุนไพรเพื่อเตรียมพร้อมฟื้นฟูประเทศหลังสถานการณ์โควิด 19 Post-COVID 19 ตั้งเป้าหมายผู้ป่วยนอกทั้งหมดที่ได้รับบริการตรวจวินิจฉัยรักษาโรคและฟื้นฟูสภาพด้วยศาสตร์การแพทย์แผนไทยและการแพทย์ทางเลือก ร้อยละ 20.5 เน้นไปที่แผนงานโครงการระดับจังหวัด มีแผนการบริหารจัดการยาสมุนไพรและฟ้าทะลายโจรระดับจังหวัดเชื่อมโยงกับโรงพยาบาลผลิตยาสมุนไพรในระดับเขตสุขภาพ มีการจัดบริการการแพทย์แผนไทยและการแพทย์ผสมผสานให้บริการแบบ on site online telehealth  และ Telepharmacy ให้คำแนะนำสุขภาพผ่าน line OA Fah First Aid และหมอแผนไทยสู้ภัยโควิด ส่งเสริมให้เกิดการใช้ยาสมุนไพรทดแทนยาแผนปัจจุบัน เพิ่มขึ้นอย่างน้อย 2 รายการ ส่งเสริมให้ รพ.ทุกระดับเกิดคลินิกกัญชาทางการแพทย์แผนไทย หรือการแพทย์แบบบูรณาการ ส่งเสริมให้มีการสั่งจ่ายยาสมุนไพรเพิ่มขึ้น ตั้งเป้ามูลค่าการใช้ยาสมุนไพรในเมืองสมุนไพรและจังหวัดในเขตสุขภาพเพิ่มขึ้น ร้อยละ 3